cid:image001.gif@01CE68FA.4462A030

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Jedinstveni upravni odjel**

KLASA: 112-02/25-01/2

URBROJ: 2186-3-01/1-25-1

Cestica, 21.07.2025.

Na temelju članaka 17. i 19., Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 4/18, 112/19 i 17/25 – dalje: ZSN) pročelnik Jedinstvenog upravnog odjela Općine Cestica raspisuje

**JAVNI NATJEČAJ**

**za prijam službenika na neodređeno vrijeme u Jedinstveni upravni odjel Općine Cestica, na radno mjesto:**

- **Referent za administrativne poslove -** 1 izvršitelj (m/ž), na neodređeno puno radno vrijeme, uz obvezni probni rad od tri mjeseca.

Potrebni uvjeti:

- srednja stručna sprema društvene struke, najmanje jedna godina radnog iskustva na poslovima za koje se traži srednja stručna sprema društvene struke, poznavanje rada na računalu, državni stručni ispit.

Osim navedenih posebnih uvjeta kandidati moraju ispunjavati i sljedeće opće uvjete za prijam u službu: punoljetnost, hrvatsko državljanstvo, zdravstvenu sposobnost za obavljanje poslova radnog mjesta na koje se osoba prima.

Prijaviti se mogu i osobe koje nemaju položen državni stručni ispit uz obvezu da državni stručni ispit službenik položi u zakonskom roku.

Sukladno članku 13. Zakona o ravnopravnosti spolova ("Narodne novine" broj 82/08 i 69/17) na natječaj se mogu javiti osobe oba spola. Riječi i pojmovi koji imaju rodno značenje korišteni u ovom natječaju odnose se jednako na muški i ženski rod, bez obzira jesu li korišteni u muškom ili ženskom rodu.

U službu ne može biti primljena osoba za čiji prijam postoje zapreke iz čl. 15. i 16. ZSN.

Radno iskustvo na odgovarajućim poslovima u smislu ZSN je radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca te vrijeme samostalnog obavljanja profesionalne djelatnosti u skladu s posebnim propisima, kao i radno iskustvo ostvareno obavljanjem poslova u međunarodnim organizacijama i to ostvareno na poslovima tražene stručne spreme i struke.

**Na natječaj se prijavljuje podnošenjem prijave te prilaganje tražene dokumentacije.**

**Kandidati su u prijavi dužni navesti osobne podatke (ime i prezime, adresu stanovanja, broj telefona odnosno mobitela, e-mail adresu ako je posjeduju), i naziv radnog mjesta za koje podnose prijavu.**

**Prijavu je potrebno vlastoručno potpisati.**

**Obrazac prijave može se preuzeti na mrežnim stranicama Općine Cestica** [www.cestica.hr](http://www.cestica.hr).

**Uz prijavu na javni natječaj potrebno je priložiti:**

1. Životopis,

2. Dokaz o hrvatskom državljanstvu (domovnica ili preslika važeće osobne iskaznice ili putovnice),

3. Dokaz o stečenoj (u ovom natječaju traženoj) odgovarajućoj stručnoj spremi i struci (svjedodžba) - dokaz o završenoj osnovnoj školi ili srednjoj školi. Kandidati koji su stručnu spremu stekli u inozemstvu trebaju priložiti i rješenje o nostrifikaciji, odnosno priznavanju inozemne kvalifikacije iz kojega je vidljiv stupanj obrazovanja i razina obrazovanja odnosno s kojim je stupnjem i razinom obrazovanja to izjednačeno u Republici Hrvatskoj,

4. Elektronički zapis o podacima evidentiranim u bazi podataka Hrvatskog zavoda za mirovinsko osiguranje

5. Uvjerenje nadležnog suda da se protiv kandidata ne vodi kazneni postupak (ne starije od 6 mjeseci)

6. Vlastoručno potpisanu izjavu podnositelja prijave da za prijam u službu ne postoje zapreke iz čl. 15. i 16. ZSN,

7. Dokaz prava prednosti pri zapošljavanju sukladno posebnim zakonima ako se podnositelj prijave na njega poziva,

8. Dokaz o promjeni osobnih podataka - u slučaju da kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslika vjenčanog ili rodnog lista i sl.).

Ako se dostavlja dokumentacija koja nije na hrvatskom jeziku, potrebno je dostaviti ovjereni prijevod na hrvatski jezik.

Dokazi o ispunjavanju uvjeta se prilažu u neovjerenom presliku, a prije izbora kandidat će predočiti izvornike. Nedostavljanje izvornika ili ovjerenih preslika traženih isprava smatra se odustankom od prijma u službu.

Osobe koje prema posebnim propisima (Zakon o hrvatskim braniteljima iz domovinskog rata i članovima njihovih obitelji, Zakon o civilnim stradalnicima iz Domovinskog rata, Zakon o profesionalnoj rehabilitaciji i zapošljavanju osoba s invaliditetom, Zakon o zaštiti vojnih i civilnih invalida rata) ostvaruju pravo prednosti kod prijma u službu, moraju se u prijavi pozvati na to pravo te o istome priložiti dokaze sukladno posebnim propisima kojima je uređeno to pravo i imaju prednost u odnosu na ostale kandidate samo pod jednakim uvjetima. Pod »jednakim uvjetima« podrazumijeva se situacija u kojoj dva kandidata imaju isti broj bodova na konačnoj rang listi, a prednost pri zapošljavanju ima kandidat koji se u svojoj prijavi pozvao na određeno pravo i isto dokazao s priloženim dokazima.

Za kandidata koji dostavi prijavu s traženim dokazima u kojima se nalaze osobni podaci smatra se da je dobrovoljno pristao da se osobni podaci koriste i obrađuju u postupku natječaja. Osobni podaci kandidata obradit će se isključivo u svrhu provedbe Natječaja sukladno Zakonu o provedbi Opće uredbe o zaštiti podataka ("Narodne novine" broj 42/18) i Uredbe (EU) 2016/679. Kandidati podnošenjem prijave daju svoju suglasnost Općini Cestica da osobne podatke prikuplja, obrađuje i pohranjuje u svrhu provedbe Natječaja te ih može koristiti u svrhu izrade rješenja o prijmu u službu i rješenja o rasporedu na radno mjesto, kontaktiranja, objave na mrežnim strancima, oglasnoj ploči te izvršiti slobodan prijenos osobnih podataka kandidata nadležnim tijelima kada je to nužno za izvršenje i provedbu predmetnog Natječaja.

**Kandidatom prijavljenim na Natječaj smatrat će se samo osoba koja podnese pravovremenu i urednu prijavu te ispunjava formalne uvjete iz Natječaja. Urednom prijavom smatra se prijava koja sadrži sve podatke i priloge navedene u javnom natječaju.**

Nepravodobne i neuredne/nepotpune prijave neće se razmatrati, te se osoba koja je podnijela takvu prijavu ne smatra kandidatom prijavljenim na javni natječaj.

Za osobe koje zadovoljavaju formalne uvjete iz javnog natječaja i stekle su status kandidata prijavljenog na javni natječaj bit će provedena prethodna provjera znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja i sposobnosti, smatrat će se da je povukao prijavu na javni natječaj.

Uvjerenje nadležnog suda da se protiv kandidata ne vodi kazneni postupak i Uvjerenje o zdravstvenoj sposobnosti dostavlja izabrani kandidat nakon obavijesti o izboru, a prije donošenja rješenja o prijmu u službu. Ako izabrani kandidat ne dostavi navedeni dokaz, smatrat će se da ne ispunjava uvjete propisane javnim natječajem.

Prijava na javni natječaj s potrebnom dokumentacijom i dokazima o ispunjavanju uvjeta natječaja podnosi se poštom ili neposredno u pisarnicu Općine Cestica u zatvorenoj omotnici u roku od **8 dana** od objave javnog natječaja u Narodnim novinama na adresu: Općina Cestica, Povjerenstvo za provedbu natječaja za prijam u službu, Cestica, Dravska 1a, 42208 Cestica, s naznakom: "Ne otvaraj – za natječaj za prijam u službu – Referent za administrativne poslove". Dan objave u Narodnim novinama ne uračunava se u rok, već se početak roka računa od prvoga sljedećeg dana.

Opis poslova i podaci o plaći radnog mjesta koje se popunjava javnim natječajem, način obavljanja provjere znanja i sposobnosti kandidata, područje provjere te pravni i drugi izvori za pripremanje kandidata za tu provjeru objavljeni su na mrežnim stranicama Općine Cestica: www.cestica.hr (dalje: mrežne stranice Općine Cestica).

Vrijeme i mjesto održavanja prethodne provjere znanja i sposobnosti kandidata, objavit će se na mrežnim stranicama Općine Cestica najmanje pet dana prije održavanja provjere.

Rješenje o prijmu u službu izabranog kandidata dostavlja se javnom objavom na mrežnim stranicama Općine Cestica u roku od 60 dana od isteka roka za podnošenje prijave na javni natječaj. Dostava rješenja svim kandidatima smatra se obavljenom istekom osmog dana od dana javne objave rješenja na mrežnim stranicama Općine Cestica.

U slučaju ispunjenja uvjeta iz članka 24. stavak 5. i 6. ZSN, postupak javnog natječaja će se obustaviti. Obavijest o obustavi postupka javnog natječaja objavit će se na mrežnim stranicama Općine Cestica.

PROČELNIK:

Gabriela Kos